cyanic-selkie/wikianc huggingface dataset:
Lostin mytologia
Kuiskaukset
Sarjan hahmot ovat kuulleet useita kertoja kuiskauksia, joilla ei ole näkyvää lähdettä. Rousseau väittää, että äänet kuuluvat Toisille, vaikka myöhemmin selviääkin, ettei asia ole aivan niin. Suurimmasta osasta kuiskauksia ei saa selvää, kun ne kuullaan televisiosta. Uusimmissa jaksoissa kuiskauksia on kuultu ennen Toisten jäsenen ilmestymistä, kuten jaksossa Toinen nainen, jossa Harper näyttäytyy Julietille kuiskausten päätteeksi. Kuiskauksia kuuluu myös kun Hurley löytää Jacobin mökin neljännellä kaudella. Ja uudestaan niitä kuullaan viidennen kauden jaksossa Namaste, hirviön ja Christianin näyttäytymisten välissä. Viedessään Danielle Rousseaun lapsen, Alexin, Ben sanoo, että jos hän haluaa lapsensa elävän hänen täytyy juosta vastakkaiseen suuntaan kuullessaan ”kuiskauksia”. Myöhemmin paljastuu että kuiskaukset ovat niiden ihmisten sieluja, jotka eivät voi siirtyä eteenpäin kuoleman jälkeen vaan jäävät jumiin Saarelle. Yksi näistä on Michael, joka ei päässyt siirtymään tekojensa takia.
Näyt
Saarella useat ihmiset ovat kokeneet kuuluvia ja näkyviä hallusinaatioita, muun muassa selvät näyt ja viestit kuolleilta perheen jäseniltä. Sekä Jackin että Mr. Ekon kuollut sukulaiset, joiden ruumiit ovat saarella mutta kadonneet mysteerisesti, ovat vierailleet heidän luonaan. Samankaltaisesti Lockea lähestyi kuollut Boone jaksossa Lisäohjeita. Hän vastaanotti samanlaisen näyn ilmeisesti-kuolleelta Boonelta, joka osoitti pudonneen koneen sijainnin, Boonen ollessa vielä elossa. Jaksossa Mies taustalla Ben näkee kuolleen äitinsä kahdesti saarella, ollessaan lapsi, ja johdattaa Benin liittymään Toisiin.
Waltin hahmo ilmestyy Shannonille lukuisissa tilanteissa toisen tuotantokauden aikana ja myöhemmin myös Sayid näkee hänet, juuri ennen Shannonin kuolemaa. Walt ilmestyy myös Lockelle, kun tätä on ammuttu, vakuuttaen häntä nousemaan ylös koska hänellä on töitä.
Hurley kokee näyn Davesta, mielikuvitusystävästään, jonka hän oli nähnyt ennen joutumistaan mielisairaalaan. Dave yllyttää Hurleytä uskomaan saaren olevan vain hallusinaatiota ja että hän tämä vain herätä oikeaan elämään (mielisairaalassa) hyppäämällä kalliolta. Näky saattoi olla vain Hurleyn henkisen tilan aikaansaama.
Jaksossa Katen teot Kate saa kaksi vierailua menneisyydestään: näennäisesti kanavoitu viesti hänen kuolleelta isältään, jota Kate oli luullut isäpuolekseen, Sawyerin kautta tämän ollessa houretilassa; ja myöhemmin mustan hevosen ilmestyessä, jonka Kate ajatteli olevan sama joka aiheutti hänen pakonsa. Myös Sawyer näki hevosen ja hän ja Kate molemmat koskettivat sitä, joten se oli oikea. Sayid koki myös samankaltaisen näyn, nähtyään kissan, joka näytti kuuluvan naiselle jota Sayid oli kiduttanut menneisyydessään.
Näitä näkyjä nähtiin myös poissa saarelta. Hurleyn luona vierailee useita kuolleita hahmoja, erityisesti hänen kuollut ystävänsä Charlie, joka kertoo Hurleylle ”He tarvitsevat sinua.” Näkyjen takia Hurley kirjoittautuu mielisairaalaan. Neljännellä kaudella Sayid löytää Hurleyn pelaamasta shakkia yksinään ja Hurley paljastaa pelaavansa Mr. Ekon kanssa. Jaksossa Valhe Ana Lucian näky ohjaa kuinka paeta poliiseja kertoen Hurleylle, että hänen täytyy mennä ja toimittaa terveiset Libbylta ennen katoamistaan, mikä kertoo siitä, että kuolleet hahmot kommunikoivat toistensa kanssa. Myöhemmin Jacob kertoo, ettei Hurley ole hullu ja, että hänen kykynsä kommunikoida kuolleiden kanssa on ”siunaus”.
Aiheesta muualla
Lost
Salpa (elokuva)
Salpa on vuonna 2013 ensi-iltansa saanut Zagros Manucharin käsikirjoittama ja ohjaama suomalainen draamaelokuva. Elokuva on Irakin kurdeihin kuuluvan Manucharin esikoiselokuva ja ensimmäinen pakolaisen tekemä pitkä elokuva Suomessa. Elokuva kertoo änkytyksestä kärsivän murrosikäisen pojan vaikeuksista. Poikaa esittää Elis Lindfors, ja muissa pääosissa esiintyvät Eero Enqvist ja Elena Leeve.
Vastaanotto
Helsingin Sanomissa Veli-Pekka Lehtonen piti Salpaa valmiimpana elokuvana kuin useimmat Suomessa tehdyistä independent-töistä: ”Salpa on minimalistinen elokuva. Tarina ja tunteet ovat pelkistettyjä eikä musiikkia kuulla. Kameraa ja värejä käytetään harkitusti vaikka harjoitustyöstä eräällä tavalla onkin kysymys.” Hänestä elokuva olisi kuitenkin kaivannut tiheämpää leikkausta, koska tarinankerronnan mietiskelevä hitaus voi alkaa jopa pitkästyttää.
Rok Benkovič
Rok Benkovič (s. 20. maaliskuuta 1986 Ljubljana) on slovenialainen mäkihypyn maailmanmestari.
Benkovič aloitti mäkihypyn harrastamisen vasta 11-vuotiaana vuonna 1997. Vuonna 2003 hän voitti nuorten MM-hopeaa. Samana vuonna hän kilpaili aikuisten MM-kisoissa Val di Fiemmessä ja sijoittui suurmäessä 23:nneksi, normaalimäessä 31:nneksi ja joukkuekilpailussa kuudenneksi.
Benkovičin uran paras saavutus on normaalimäen MM-kultamitali, jonka hän yllättäjänä voitti Oberstdorfin MM-kilpailuissa 2005. Hänellä ei ollut yhtään palkintosijaa mäkihypyn maailmancupissa ennen maailmanmestaruuttaan. Samoissa kisoissa pari päivää myöhemmin hän saavutti normaalimäen joukkuekilpailussa pronssimitalin Slovenian joukkueessa yhdessä Primož Peterkan, Jure Bogatajn ja Jernej Damjanin kanssa. Suurmäessä hän sijoittui viidenneksi, ja suurmäen joukkuekilpailussa Slovenia oli neljäs.
Benkovič sijoittui Torinon olympialaisissa 2006 suurmäessä 29:nneksi, normaalimäessä 49:nneksi ja joukkuemäessä kymmenenneksi. Sapporon MM-kisoissa 2007 hän sijoittui normaalimäessä 27:nneksi. Hänen paras saavutuksensa maailmancupissa on Oslon kilpailun neljäs sija maaliskuussa 2005.
Benkovič ilmoitti toukokuussa 2007 lopettavansa uransa, vain 21-vuotiaana.
Esko Pietarinpoika Uttermark
Esko Pietarinpoika Uttermark (Eskil Utmark, mainitaan 1588–1629) oli suomalainen talonpoika, joka oli nuijasodan aikana yksi nuijamiesten johtajista Savossa.
Uttermark syntyi Suonenjoella. Pohjoismaisessa sodassa 1570–1595 hän palveli Axel Kurckin lipustossa lähettinä ja 1596 hänet on merkitty kotitalonsa isännäksi Suonenjoella. Nuijasota saavutti Savon seuraavana vuonna, kun Pohjois-Savon talonpojat lähtivät marssimaan kohti käskynhaltija Gödik Fincken johtamaa Olavinlinnaa. Uttermarkin, pielavetisen Tahvo Niskasen ja vehmersalmelaisen Olli Möykkysen johtamat yli 400 miestä hiihtivät 10. tammikuuta 1597 Pieksämäeltä Joroisiin ja edelleen Rantasalmelle. Siellä odoteltiin lisäjoukkoja Mikkelistä, lähetettiin Finckelle vaatimus antautumisesta ja poltettiin useita seudun ratsutiloja. Käkisalmen linnan päällikkö Arvid Henrikinpoika Tavast lähetti Fincken avuksi lisävoimia, jotka hyökkäsivät nuijamiesten kimppuun sekä Juvan Härkälässä että Rantasalmen Putkilahdessa, surmaten 67 ja 45 kapinallista. Uttermark, jota pidetään Savon huomattavimpana nuijapäällikkönä, pääsi pakoon Joroisten suuntaan, jonka Pajalassa (Pasalassa) 16. tammikuuta käydyssä taistelussa kaatui vielä 16 nuijamiestä. Pääjoukko pääsi kuitenkin karkuun ja myös Uttermark säilytti henkensä.
Pompeijin viimeiset päivät
Pompeijin viimeiset päivät tai Pompejin viimeiset päivät voi tarkoittaa ainakin seuraavia:
Pompeijin viimeinen päivä tai Pompejin viimeinen päivä
Tupa-Uuno
Tupa-Uuno (oik. Uuno Ilmari Tupasela, 18. heinäkuuta 1902 Artjärvi – 4. syyskuuta 1983) oli suomalainen kuplettilaulaja ja sanoittaja. Hänen humoristisiin kuplettiesityksiinsä kuuluivat eri ammattikuntia ja kuten posetiivareita, palokuntalaisia, merimiehiä ja hupsuja herrasväen edustajia parodioivat hahmot. Ennen sotia ja niiden jälkeen Tupa-Uuno oli suosittu viihdyttäjä muun muassa tivoleissa. "Olet sinä sentään aika uuno..." oli eräs hänen tunnetuimmista lausahduksistaan.
Uuno Tupasela asui Lahdessa ja oli ammatiltaan talonmies. Tupaselan puoliso oli sanoittaja Hilja Tupasela (s. 1917).
Lykke Li
Lykke Li (oik. Li Lykke Timotej Svensson Zachrisson, s. 18. maaliskuuta 1986 Ystad, Ruotsi) on ruotsalainen laulaja-lauluntekijä, joka yhdistelee musiikissaan useita eri tyylilajeja. Hän on julkaissut viisi albumia: Youth Novels (2008), Wounded Rhymes (2011), I Never Learn (2014), So Sad So Sexy (2018) ja Eyeye (2022).
Elämä ja ura
Lykke Li syntyi Ruotsissa Ystadin Skånessa 1986. Hänen äitinsä on valokuvaaja ja isä muusikko. Perhe muutti pian Tukholmaan ja viideksi vuodeksi Portugaliin Lin ollessaan kuusivuotias. Perhe vietti aikaa myös Lissabonissa ja Marokossa sekä talvisin Nepalissa ja Intiassa. 19-vuotiaana Lykke Li muutti Brooklyniin, New Yorkiin. Ruotsiin hän palasi 21-vuotiaana levyttämään esikoisalbumiaan.
Lykke Lin toinen albumi Wounded Rhymes julkaistiin vuonna 2011. Hän on myös tehnyt kappaleen ”Possibility” Twilight – Uusikuu -elokuvan soundtrackille ja televisiosarjassa Valehtelevat viettelijät on soitettu hänen kappalettaan ”Get Some”.
Kesällä 2011 Lykke Lin oli määrä esiintyä Helsingissä Flow Festivalilla, mutta esiintyminen peruttiin viime hetkellä sairaustapauksen vuoksi. Hän esiintyi festivalilla seuraavana vuonna. Hän on esiintynyt myös Tavastia-klubilla 7. huhtikuuta 2008 ja loppuvuodesta 2007 The Magic Numbers -yhtyeen lämmittelijänä.
Syrianska FC
Syrianska FC on jalkapalloseura Södertäljen kaupungista, Tukholman läänistä. Seura pelasi kaudella 2017 Ruotsin toiseksi korkeimmalla sarjatasolla Superettanissa. Pääsarja Allsvenskanissa se pelasi kolme kautta 2011–2013. Seuran perustivat aramealaiset maahanmuuttajat 1. heinäkuuta 1977.
Historia
Syrianska FC perustettiin 1. heinäkuuta 1977 Södertäljessä nimellä Suryoyo SK. Suryoyo oli erityisesti aramealaisten maahanmuuttajien perustama seura. Seura siirtyi pelaamaan Ruotsin 7. divisioonan itälohkoon, josta nousi 6. divisioonaan 1983. Kaksi kautta myöhemmin Suryoyo nousi 5. divisioonaan ja vaihtoi nimensä Syrianska FC:hen 1986. 1987 seura nousi 4. divisioonaan ja kolme kautta myöhemmin 3. divisioonaan, josta nousi heti ensimmäisellä kaudella 2. divisioonaan. 1995 Syrianska kuitenkin putosi takaisin 3. divisioonaan, mutta 1999 seura nousi takaisin 2. divisioonaan. 2000 seura alkoi panostamaan entistä enemmän nuorten jalkapalloon, ja tämä auttoikin 2001 seuran voittamaan 2. divisioonan, mutta ei silti noussut Superettaniin. 2005 seura voitti 2. divisioonan ja nousi 1. divisioonaan, jonka voitti 2008 nousten Superettaniin. 2009 Syrianska sijoittui Superettanissa neljänneksi. Syrianska FC voitti Superettanin 2010 ja seuraavaksi kaudeksi Allsvenskaniin.
Seuran historian merkittäviä pelaajia ovat mm. Abgar Barsom, Louay Chanko, Sharbel Touma ja Suleyman Sleyman.
Roope Salminen & Koirat
Roope Salminen & Koirat on suomalainen yhtye. Vuonna 2010 perustettu yhtye koottiin alun perin vain yhtä keikkaa varten. Yhtye otti osaa vuonna 2012 Yle TV2 -kanavalla esitettyyn Bilebändi 2012 -kilpailuun, jossa etsittiin vuoden parasta bilebändiä.
Yhtye solmi levytyssopimuksen Warner Music Finlandin kanssa maaliskuussa 2014. Esikoisalbuminsa Madafakin levy yhtye julkaisi 4. maaliskuuta 2016. Yhtye on kuvaillut esikoisalbuminsa olevan tyylilajiltaan ”hip hopia, jossa on pop-elementtejä”. Albumin ensimmäinen single ”Biisonit” julkaistiin 5. syyskuuta 2014. Albumillakin mukana oleva ”Madafakin darra” -single myi tuplaplatinaa marraskuussa 2016.
Pohjolan-Pirhonen
Pohjolan-Pirhonen on muun muassa seuraavien henkilöiden sukunimi:
Palpatine
Alkuperäisessä trilogiassa Palpatine kuvataan ikääntyneenä kalpeakasvoisena Galaktisen Imperiumin keisarina ja esiosatrilogiassa Naboon karismaattisena senaattorina, joka valheiden ja manipuloinnin kautta nousee koko Galaktisen tasavallan ylikansleriksi. Palpatine näytti alkuun ennen nousemistaan keisariksi hyväntahtoiselta poliitikolta ja demokratian tukijalta mutta olikin todellisuudessa sithin musta valtias Darth Sidious, osa Voiman pimeän puolen käyttäjien muodostamaa sith-järjestöä, jonka luultiin tulleen hävitetyksi jo vuosituhannen ajan. Sidiousina hän aloittaa Kloonisodat, tuhoaa lähes kaikki jedit ja muuttaa Tasavallan Imperiumiksi. Hän houkuttelee Anakin Skywalkerin palvelemaan rinnallaan nimellä Darth Vader. Anakinin poika Luke Skywalker tekee lopun Palpatinen valtakaudesta, mutta jatko-osatrilogiassa jo pitkään kuolleeksi luultu Palpatine on manipuloinut Exegolista käsin Ensimmäisen ritarikunnan yksinvaltias Snokea ja sen myötä Snoken seuraajaa Kylo Reniä, tarkoituksena luoda Viimeinen ritarikunta valtaamaan koko galaksi ja perustamaan uusi Imperiumi, mutta hänen pojantyttärekseen paljastuva Rey tekee lopun hänen kavalista suunnitelmistaan.
Alkuperäinen trilogia
Palpatine ei esiinny alkuperäisessä vuoden 1977 Tähtien sota -elokuvassa, mutta suurmoffi Tarkin mainitsee hänet Galaktisen Imperiumin hallitsijana Darth Vaderin ja muiden Kuolemantähden upseereiden kanssa käytävässä kokouksessa. Tarkin selittää, että Kapinaliiton kasvavan tuen vuoksi Palpatine oli hajottanut Imperiumin senaatin ja antanut kaiken senaattoreille kuuluneen vallan keisarillisille sektorikuvernööreille, moffeille.
Palpatine tekee ensiesiintymisensä elokuvassa Imperiumin vastaisku holograafisessa muodossa. Hän paljastuu Darth Vaderin sith-mestariksi ja kertoo tälle Luke Skywalkerin olevan vaarallinen uhka Imperiumille, ja ettei Lukesta saisi tulla jediä. Vader ehdottaa Luken käännyttämistä Voiman pimeälle puolelle.
Jedin paluussa Palpatine nähdään, kun hän saapuu seuraamaan toisen Kuolemantähden rakennustöiden viimeisiä vaiheita. Hän on vakuuttunut siitä, että hän ja Vader onnistuvat käännyttämään Luken pimeälle puolelle varsinkin sen jälkeen, kun tämä on paljastunut Vaderin pojaksi. Vaderin tietämättä Palpatine kaavailee Lukesta itselleen uutta oppilasta (vastaavasti Vader itse paljasti Imperiumin vastaiskussa aikovansa syrjäyttää keisarin, hallitakseen galaksia Luken kanssa). Kun Vader tuo Luken mestarinsa eteen, Palpatine yrittää houkutella nuoren jedin puolelleen käyttämällä syöttinä tämän ystäviä, jotka olivat langenneet hänen ansaansa. Tämä johtaa valosapelitaisteluun, jossa Luke voittaa Vaderin ja katkaisee tämän valosapelia pitävän käden. Palpatine käskee Lukea tappamaan Vaderin ja ottamaan tämän paikan. Kun Luke kieltäytyy tappamasta isäänsä, raivostunut Palpatine yrittää hitaasti kiduttaa hänet kuoliaaksi Voimasalamoilla. Vader ei kuitenkaan kyennyt katselemaan poikansa kärsimystä ja tappoi Palpatinen heittämällä tämän Kuolemantähden reaktorikuiluun.
Esiosatrilogia
Kun Amidala yrittää vallata Naboon takaisin, Sidious lähettää sith-oppilaansa Darth Maulin vangitsemaan kuningattaren. Vaikka Kauppaliitto pysäytetään ja Maul häviää valosapelitaistelun Obi-Wan Kenobia vastaan, Palpatine valitaan Tasavallan uudeksi ylikansleriksi. Palatessaan Naboohon Palpatine ilmaisee yhdeksänvuotiaalle Anakin Skywalkerille seuraavansa tämän uraa ”suurella mielenkiinnolla”.
Elokuvassa Tähtien sota: Episodi II – Kloonien hyökkäys Palpatine on ollut kanslerina jo kymmenen vuotta. Perustuslaillisten aukkojen takia hän on onnistunut olemaan virassaan tavanomaista virkakautta pidempään. Hän jatkaa tapahtumien kulun ohjaamista Darth Sidiousina valitsemalla uudeksi sith-oppilaakseen kreivi Dookun, joka saa tehtäväkseen johtaa Tasavallasta eroamiseen pyrkivää separatistijärjestöä nimeltä Itsenäisten aurinkokuntien konfederaatio.
Separatistien rakentaessa salaa taisteludroidien armeijaa, Palpatine käyttää tilaisuutta hyväksi saadakseen hätävaltuudet. Esittäen hyväksyvänsä valtuudet vastentahtoisesti ja lupaavansa palauttaa vallan senaatille kriisin päätyttyä, hän valtuuttaa jedimestari Sifo-Dyasin salaa tilaaman kloonatuista ihmissotilaista luodun armeijan, jonka olemassaolon Obi-Wan Kenobi oli saanut selville ja paljastanut muille jedeille separatistikriisin aikana. Tämä toimii alkuna Kloonisodille, ja galaksin ajauduttua sotaan Sidiousin toiveiden mukaisesti Dooku toimittaa hänelle salaiset suunnitelmat uudesta superaseesta.
Elokuvassa Tähtien sota: Episodi III – Sithin kosto on kulunut kolme vuotta kloonisotien alkamisesta, ja Kreivi Dooku sekä separatistien droidiarmeijoiden ylipäällikkönä toimiva kenraali Grievous ovat kidnapanneet Palpatinen, osana hänen alter egonsa Darth Sidiousin suunnitelmaa. Jedit Obi-Wan Kenobi ja Anakin Skywalker saapuvat Grievousin lippulaivalle Näkymättömälle Kädelle pelastamaan kanslerin, ja kohtaavat kreivi Dookun. Taistelun päätteeksi Anakin tappaa Dookun kylmäverisesti Palpatinen vaatimuksesta. Palpatine pakenee pelastajineen takaisin Coruscantiin. Palpatinen lähes diktatuurimainen asema huolettaa jedineuvostoa, joka pelkää, ettei kansleri aio sodan jälkeen luovuttaa valtuuksiaan takaisin senaatille. Epäilyt kasvavat, kun Palpatine nimittää Anakinin omaksi edustajakseen jedineuvostoon. Neuvosto hyväksyy nimityksen, mutta ei myönnä Anakinille jedimestarin arvoa ja käskee tätä vakoilemaan Palpatinea. Anakin paljastaa tämän Palpatinelle. Palpatine, joka tietää Anakinin nähneen näkyjä vaimonsa Padmé Amidalan kuolemasta lähestyvässä synnytyksessä, kertoo tarinan sith-lordista nimeltä Darth Plagueis, joka kykeni luomaan elämää Voiman avulla. Pian Palpatine paljastaa Anakinille olevansa Darth Sidious ja lupaa auttaa Padmén pelastamisessa.
Anakin kertoo Palpatinen petoksesta jedimestari Mace Windulle. Windu ja jedimestarit Agen Kolar, Seasee Tiin ja Kit Fisto lähtevät pidättämään Palpatinen ja viemään tämän senaatin eteen tuomittavaksi. Palpatine ottaa kuitenkin esiin valosapelinsa ja surmaa Kolarin, Tiinin ja Fiston vain muutamassa sekunnissa. Kaksintaistelussa Windu riisuu Palpatinen aseista ja torjuu tämän Voimasalamat, jotka takaisin kimmonneina rumentavat Palpatinen kasvot kalpeiksi ja ryppyisiksi, samanlaisiksi kuin alkuperäisessä trilogiassa. Anakin tulee väliin ja katkaisee Windun käden, mikä antaa Palpatinelle mahdollisuuden tappaa jedimestari. Anakin vannoo uskollisuutta Palpatinelle, joka tekee hänestä uuden oppilaansa nimeltä Darth Vader.
Palpatine antaa kloonisotilaille käskyn 66 eli käskyn jonka mukaan jedit ovat pettäneet tasavallan ja siten nämä tulee teloittaa välittömästi. Hän käskee Vaderia tappamaan kaikki Jeditemppeliin jääneet jedit ja salamurhaamaan kaikki separatistijohtajat planeetta Mustafarilla. Palpatine pitää senaatissa hätätilakokouksen, jossa hän uskottelee jedien yrittäneen syöstä hänet vallasta. Hän julistaa Tasavallan muuttuneeksi Imperiumiksi ja julistaa itsensä keisariksi. Mestari Yoda haastaa Palpatinen kaksintaisteluun senaatintalossa. Kamppailu päättyy pattitilanteeseen, jolloin Yoda pakenee senaattori Bail Organan avustuksella ja Palpatine matkustaa Mustafariin, aistien uuden oppilaansa olevan vaarassa. Mustafarilta hän löytää Vaderin, joka oli vammautunut kaksintaistelussa Obi-Wania vastaan. Palpatine vie hänet Coruscantissa sijaitsevaan lääkintäkeskukseen, missä Vaderin tuhoutuneet ruumiinosat korvataan kyberneettisillä implanteilla, ja hänelle puetaan musta haarniska. Palpatine kertoo Vaderin vihapäissään tappaneen Padmén, mikä musertaa hänen oppilaansa täysin. Lopussa hän seuraa Vaderin ja Tarkinin ohella alkuperäisen Kuolemantähden rakennustöitä.
Jatko-osatrilogia
Palpatinea ei nähdä jatko-osatrilogian elokuvissa Star Wars: The Force Awakens ja Star Wars: The Last Jedi vaan ainoastaan mainitaan niissä. The Force Awakensissa Imperiumi oli hänen kukistumisensa jälkeen muuttunut Ensimmäiseksi ritarikunnaksi, joka pyrki tuhoamaan Uuden tasavallan ja Vastarinnan. Lisäksi elokuvan aikana Rey kuulee Palpatinen äänen muutamien muiden menneisyyden äänien ohella koskettaessaan Anakin Skywalkerin valosapelia. The Last Jedissa Luke mainitsee lyhyesti Darth Sidiousin selittäessään edellisen jediritarikunnan epäonnistumisia.
Elokuvassa Star Wars: The Rise of Skywalker ilmenee, että Palpatine ei ollut kuollut täysin, vaan selviytynyt käyttämällä pimeän puolen ”luonnottomia” kykyjään ja oli piiloutunut sithien kätketylle planeetalle nimeltä Exegol, jota asutti sithejä palvova kultti nimeltä Sith Ikuisesti. Hänen lähetettyään viestin ympäri galaksia, valtansa itsessään pitämiseksi Kylo Ren etsii hänet käsiinsä. Palpatinen ruumis oli epämuodostuneempi kuin koskaan ja hän oli kytkettynä elintoimintoja ylläpitäviin laitteisiin. Hän oli aikoinaan luonut kloonausteknologialla Snoken, Ensimmäisen ritarikunnan alkuperäisen yksinvaltiaan, käännyttämään Kylon pimeälle puolelle. Hän paljastaa Sith Ikuisesti -kultistien rakentamista uusista Xyston-luokan tähtihävittäjistä sekä TIE dagger -mallin TIE-hävittäjistä koostuvan ”sith-laivaston”, jonka miehistöön kuuluvat punahaarniskaiset sith-sotilaat ja upseerit olivat koulutettu kultistien omista jälkeläisistä ja jonka hän toivoi yhdistettävän Ensimmäisen ritarikunnan kanssa Viimeiseksi ritarikunnaksi. Hän lupaa tehdä Kylosta uuden Imperiumin keisarin, jos hän etsii käsiinsä Reyn. Palpatine paljastaa olevansa Reyn isoisä (Reyn isän ollessa Palpatinen poika) ja lähettäneensä salamurhaaja ja reliikinmetsästäjä Ochin etsimään Reyn ja murhaamaan tämän vanhemmat, jotka olivat ennen kuolemaansa piilottaneet tyttärensä Jakkulle suojellakseen tätä Palpatinelta.
Elokuvan lopussa Rey saapuu Exegoliin kohtaamaan Palpatinen ja lähettämänsä signaalin avulla johdattaa myös Vastarinnan sinne taistelemaan Viimeisen ritarikunnan laivastoa vastaan. Palpatine halusi Reyn tappavan hänet vihalla, jotta hänen ja muiden entisten sith-mestarien henget siirtyisivät Reyn sisään ja tekisivät Reystä sithin mustan valtiattaren ja uuden Imperiumin keisarinnan. Rey kuitenkin kieltäytyy ja surmaa Palpatinen henkivartijoina toimivat suvereenisuojelijat ja lainaa valosapeliaan takaisin Ben Soloksi kääntyneelle Kylolle, joka surmaa Renin ritarit. Mutta sitten Palpatine huomaa Voimakaksitahoisuuden Reyn ja Benin välillä ja käyttää sitä imeäkseen heidän elinvoimaansa, jolloin hän palaa täysiin ruumiin voimiinsa ja irrottaa itsensä laitteista. Hän heittää Benin kuiluun ja hyökkää Vastarinnan kimppuun Voimasalamoilla. Entisten jedien henget kuitenkin lainaavat Reylle voimiaan ja Rey torjuu valosapeleilla Voimasalamat ja kääntää ne takaisin tuhotakseen Palpatinen kokonaan.
Animaatiot
Vuoden 2008 animaatioelokuvassa Star Wars: The Clone Wars (sijoittuu Kloonien hyökkäyksen ja Sithin koston väliin), Darth Sidious ja separatistit kehittävät salajuonen, jossa kreivi Dooku kaappaa Jabba the Huttin pojan Rottan ja lavastaa jedit syyllisiksi. Sillä välin, Palpatine ehdottaa Tasavallalle liittoutumista huttien kanssa. Vaikka Anakin Skywalker ja hänen uusi padawaninsa Ahsoka Tano estävät heidän aikeensa, lopputulos sopii Palpatinen päämäärään: Jabba lupasi huttien hyperavaruusreitit Tasavallan käyttöön.
Elokuvaa seuranneessa animaatiosarjassa, Palpatine jatkaa ylikanslerin asemassa pitäen yhä sith-henkilöllisyytensä näkyvillä pelkkien hologrammien kautta. Toisella tuotantokaudella Sidious palkkaa palkkionmetsästäjä Cad Banen soluttautumaan jeditemppeliin varastamaan holokronin. Hän ottaa arvokkaan kyber-muistikristallin, joka sisältää tuhansien Voimalle herkkiä olevien lasten – jediritarikunnan tulevaisuuden – nimet eri puolilta galaksia. Suunnitelman viimeinen vaihe oli tuoda neljä Voimalle herkkää lasta Sidiousin salaiseen laitokseen Mustafarilla. Anakin ja Ahsoka estivät aikeet toistamiseen, mutta Bane pakeni ja kaikki Sidiousiin viittaavat todisteet oli hävitetty. Viidennellä tuotantokaudella Sidious matkustaa henkilökohtaisesti Mandaloreen kohtaamaan entisen oppipoikansa Darth Maulin ja tappoi hänen veljensä Savage Opressin ennen kuin kidutti Maulia, sanoen, että hänellä on tälle vielä käyttöä. Kuudennella tuotantokaudella Sidious yrittää kaikin keinoin salata suunnitelmansa todellisen luonteen jedeiltä hankkiutumalla eroon kloonisotilaasta nimeltä Fives, joka oli saanut tietää käskyn 66 olemassaolosta. Lisäksi hän käski kreivi Dookua hävittämään kaikki jedimestari Sifo-Dyasiin viittaavat asiat. Kauden lopussa hän ja Dooku myös huomasivat Yodan lähteneen Morabandiin etsimään keinoa säilyttää tietoisuus fyysisessä univerumissa kuoleman jälkeen ja yrittivät sith-rituaaleilla luoda illuusioita häiritsemään Yodan tehtävää.
Kirjat
The Rise of Skywalkerin romaaniversiossa paljastui, että Palpatinen alkuperäinen ruumis tuhoutui Vaderin heittäessä hänet Toisen Kuolemantähden reaktorikuiluun. Hän oli oppinut mestariltaan Darth Plagueisilta aikoinaan kyvyn irrottaa henkensä kehostaan. Plagueis itse ei kuitenkaan ollut ehtinyt käyttää sitä aikoinaan oman henkensä pelastamiseen, koska Palpatine oli surmannut hänet hänen nukkuessa. Palpatine oli varautunut tämän kyvyn käyttöön jo pitkään, koska aisti pienen määrän valoisaa puolta Vaderissä. Hän lähetti henkensä Endorin taistelun jälkeen Exegoliin, missä Sith Ikuisesti -kultin jäsenet olivat luoneet hänelle kloonikehon, mutta siirto ei onnistunut täysin ja hänen klooniruumiinsa heikkeni hidasta tahtia. Hän pysyi kuitenkin elossa nesteellä jota virtasi häneen kytketyissä laitteissa, jollaisia oli aikoinaan käyttänyt myös muinainen sith-kuningas Ommin.
Palpatine ja kultistit loivat lisää klooneja, mutta muista klooneista vain kaksi selvisivät. Yksi näistä oli Snoke, jota Palpatine käytti nukkena opastaakseen Imperiumin jäänteistä perustettua Ensimmäistä ritarikuntaa selviämään galaksin tuntemattomilla lohkoilla ja ajan myötä pyrkimään sen ensimmäiseksi yksinvaltiaaksi sekä käännyttämään vuosien varrella Ben Solon Voiman pimeälle puolelle. Toinen selvinnyt klooni, joka oli nuorekas, mutta ei lainkaan herkkä voimalle. Palpatine antoi kuitenkin Dathaniksi itsensä nimenneen nuorekkaan kloonin elää ”poikanaan”, koska halusi sukunsa jatkuvan. Dathan rakastui naiseen nimeltä Miramir ja sai tämän kanssa tyttären nimeltä Rey, joka toisin kuin vanhempansa, oli herkkä Voimalle ja siten Palpatinen toinen vaihtoehto Ben Solon ohella saada uusi keho itselleen sekä muiden entisten sithien hengille. Lisäksi Palpatine oli opiskellut kaksitahoisuuksia Voimassa, Voimasidoksen kehittyneempää muotoa, joita oli viimeksi nähty monta sukupolvea ennen Reyn ja Benin aikaa, ja tiesi, että jos ei löytäisi uutta ruumista, hän voisi imeää kaksitahoisuuden omaavista Voiman käyttäjistä elinvoimaa saadakseen oman kloonikehonsa täysin toimintakykyiseksi.
Legends
Epäviralliseksi Star Wars Legends -jatkumoksi nimetyssä alkuperäisessä oheiskirjallisuudessa, Palpatinesta on kerrottu taustaa ja yksityiskohtia, joita ei esiinny virallisessa jatkumossa.
Ennen viralliseen kaanoniin kuuluvan The Rise of Skywalkerin ilmestymistä esiintyi muutamia Palpatinen sukulaisia. Näistä tunnetuimmat ovat Palpatinen poika, kolmisilmäinen mutantti Triclops epäsuositusta Jedi Prince -kirjasarjasta. Saman kirjasarjan päähenkilö on Palpatinen lapsenlapsi, Triclopsin poika Ken. Ideaa Palpatinen lapsesta pidettiin niin omituisena, että Triclops, Ken ja muut kirjasarjan esittelemät hahmot eivät ole esiintyneet muussa oheiskirjallisuudessa. Lisäksi Boba Fett: Salvage -sarjakuva mainitsee Palpatinen serkun Volpaun, ja Dark Side Sourcebook -tietoteoksessa kerrotaan keisarin kaukaisesta sukulaisesta Ederlathh Pallopidesistä.
Sithlordina Palpatine halusi tuhota jedit, mutta keisariksi noustuaan hän värväsi pimeälle puolelle langenneista mustista jedeistä henkivartijoita, inkvisaattoreita, salamurhaajia ja vakoojia keisarikunnan palvelukseen. Hän myös koulutti itselleen palvelijoita Voimalle herkistä ihmisistä. Näistä merkittävimpiä olivat muiden muassa jedimestari Jorus C’baothin mielipuolinen klooni Joruus C’baoth, salamurhaaja Mara Jade (Luke Skywalkerin tuleva puoliso), ”pimeän puolen profeetta” Kadann ja entinen palkkasoturi Sedriss.
Imperiumin alkuaikoina Palpatine rakensi lähellä galaksin keskusta sijaitsevalle Byss-planeetalle salaisen piilopaikkansa. Hänen suorittamien kokeiden seurauksena Byssin ekosysteemi alkoi kehittyä Voiman pimeän puolen ympärille. Palpatinella oli Byssissä Sedrissin johtama mustan jedin eliittiryhmä, johon kuuluivat Sedrissin ohella Baddon Fass, Vill Goir, Kvag Gthull, Zasm Kath, Krdys Mordi, Xecr Nist, Kam Solusar ja Tedryn-Sha. Keisarin viimeiseen kuolemaan mennessä kaikki ryhmän jäsenet olivat saaneet surmansa, lukuun ottamatta Xecr Nistiä (joka joutui Uuden tasavallan vangiksi ja menehtyi vankilassa) ja Kam Solusaria (jonka Luke Skywalker käännytti takaisin valoisalle puolelle).
Imperiumi syrji suorastaan rasistisesti avaruusolentoja, mutta Palpatine itse tuskin inhosi muukalaisolentoja, koska kanslerina ollessaan hänen neuvonantajiinsa kuuluivat muiden muassa chagrialainen Mas Amedda, umbaralainen Sly Moore sekä rodialainen Dar Wac. Lisäksi hänen ensimmäinen sith-oppilaansa Darth Maul oli Iridonialta kotoisin oleva zabrak. Palpatine myös suosi kyvykästä, sini-ihoista ja punasilmäistä chiss-humanoidi Mitth’raw’nuruodoa, josta sittemmin tuli yksi imperiumin nerokkaimmista strategikoista, suuramiraali Thrawn.
Oheiskirjallisuuden mukaan Palpatine ei oletettavasti pitänyt naisista, minkä vuoksi Imperiumin sotavoimat koostuivat miltei kokonaan miespuolisista henkilöistä, enimmäkseen ihmisistä. Harvoja naispuolisia hahmoja keisarikunnan sotavoimissa olivat Kevin J. Andersonin keksimä amiraali Daala, Marvelin julkaisemissa Tähtien sota -sarjakuvissa nähty kapteeni Plikk sekä Michael A. Stackpolen luoma keisarillisen tiedustelupalvelun johtaja Ysanne Isard. Tosin Kloonien hyökkäyksessä ja Sithin kostossa esiintynyt Palpatinen henkilökohtainen avustaja Sly Moore oli naispuolinen.
Cam Kennedyn piirtämä ja Tom Veitchin käsikirjoittama Dark Empire -sarjakuva vuodelta 1991 paljastaa, että Endorin taistelun ja toisen Kuolemantähden räjähdyksen jälkeen Palpatinen henki jäi vaeltamaan yksinäisenä pitkin galaksia, kunnes se asettui erään palvelijansa, mustan jedin Jeng Drogan ruumiiseen. Drogan avulla Palpatine pääsi Byssiin, missä hänen henkensä asettui nuorekkaaseen klooniruumiiseen. Sarjakuvan mukaan Palpatine oli galaktisen sisällissodan aikana oppinut huijaamaan kuolemaa käyttämällä pimeää puolta ja ”irrottamalla” henkensä kehostaan, minkä jälkeen hän voisi jälleensyntyä geneettisestä materiaalistaan luodussa klooniruumiissa.
Omega (baryoni)
Omega-baryonit (Ω) ovat baryoneja, joiden sisältämistä kvarkeista yksikään ei ole ylös- eikä alas-kvarkki. Ensimmäisenä omega-baryoneista havaittiin Ω-, jonka outous on -3 ja joka koostuu kolmesta outous-kvarkista. Omega-kvarkin löytäminen oli kvarkkimallin kannalta suuri voitto, sillä mallin avulla sen olemassaolo, massa ja hajoamistuotteet oli ennustettu jo ennen kuin se löydettiin. Myöhemmin on löydetty myös omega-baryoni, jossa yksi outous-kvarkki (s) on korvautunut lumo-kvarkilla (c). Omega-baryonit hajoavat vain heikolla vuorovaikutuksilla, ja sen vuoksi niillä on moniin muihin baryoneihin verrattuna melko pitkä elinikä. Kaikkia kvarkkimallin mukaisia omega-baryoneja ei ole vielä löydetty, mutta niiden ominaisuudet kuten spin ja pariteetti on voitu ennustaa.
Palpatine
Legends
Tarinan alkupuolella Palpatinen joukot kidnappaavat Luke Skywalkerin ja vievät tämän Byssiin. Palpatine paljastaa itsensä kauhistuneelle jedille, ja käännyttää tämän Voiman pimeälle puolelle. Palpatine suunnittelee murskaavansa Uuden tasavallan kehittämiensä superaseiden avulla ja lähettää sotajoukkonsa Mon Calamari -planeetalle, mutta ystäviensä avulla Luke kääntyy takaisin valoisalle puolelle ja auttaa tasavaltaa kukistamaan keisarin sotavoimat. Loppuratkaisussa Luke ja Leia kukistavat keisarin ja tuhoavat tämän lippulaivan Eclipsen.
Omega (baryoni)
Omega-hiukkasten merkintänä käytetään kreikkalaista omega-kirjainta (Ω), jonka jälkeen merkitään yläkulmaan sen varaus. Jos siinä esiintyy muita kuin outous-kvarkkeja, merkitään lisäksi alakulmaan muiden kvarkkien symbolit. Niinpä esimerkiksi Ωcb0 sisältää yhden outous-, yhden lumo- (c) ja yhden pohja-kvarkin (b), ja sen varaus on nolla.
Palpatine
Legends
Mustan keisarin jatko-osissa Palpatine kuitenkin palaa uudestaan kloonina. Hän on rakennuttanut uuden superaseen nimeltä galaksikanuuna, joka kykenee ampumaan partikkelihajoitin-kärjillä varustettuja ohjuksia hyperavaruuden läpi ja siten tuhoamaan minkä vain planeetan missä vain päin galaksia. Hän valloittaa lukemattomia Uuden tasavallan jäsenplaneettoja, mutta hänen uusi klooniruumiinsa alkaa rappeutua epätavallisen nopeasti. Epätoivoinen keisari matkustaa Korriban-planeetalle, Sithien muinaiselle kotiplaneetalle, jossa muinaisten sithlordien haamut opastavat häntä siirtämään henkensä Han Solon ja Leia Organan vastasyntyneen Anakin-lapsen kehoon. Palpatine hyökkää Onderon-planeetalle, jossa Han ja Leia kasvattavat lastaan. Luke Skywalker ja kaksi muuta jediritaria, Rayf Ysanna ja Empatojayos Brand, yrittivät pysäyttää hänet, mutta Palpatine haavoittaa sith-salamoilla kuolettavasti sekä Ysannaa että Brandia. Keisari yrittää siirtyä Anakinin kehoon, mutta raivostunut Han Solo saapuu ja ampuu keisaria selkään. Viimeisen klooniruumiinsa tuhosta huolimatta keisarin henki yrittää viimeisillä voimillaan yhä siirtyä Anakinin kehoon. Kuoleva Brand kuitenkin heittäytyy keisarin eteen ja uhraa henkensä tuhoten samalla keisari Palpatinen sielun lopullisesti. Onderonin taistelun aikana Lando Calrissian johti iskuryhmän Palpatinen uuden lippulaivan Eclipse II:n kyytiin jossa R2-D2 ohjelmoi sen hyppäämään hyperavaruuteen kohti Byssiä ja sinne saavuttuaan törmäyskurssille galaksikanuunan kanssa. Törmäyksen yhteydessä galaksikanuunan miehistö yritti epätoivosesti tuhota Eclipse II:n partikkelihajoitin-ohjuksella mutta yritys epäonnistuu ja Byssin painovoima vetää ohjuksen puoleensa, tuhoten Byssin ja tehden näin lopun Palpatinen pimeästä imperiumista.
Omega (baryoni)
Koska omega-baryoneissa ei ole ylös- eikä alas-kvarkkeja, niiden kaikkien isospin on nolla.
Palpatine
Luonne
Palpatine oli luonteeltaan ahne, ovela ja vallanhimoinen. Hän oli poliittisesti etevä, ja kykeni esiintymään Tasavallan luotettuna johtajana. Hän osasi olla myös ystävällinen, ja hänestä kehkeytyi eräänlainen isähahmo nuorelle Anakin Skywalkerille. Hän oli kuitenkin keisarina ilkeä, julma ja salakavala, eikä antanut anteeksi palvelijoidensa tekemiä virheitä. Tätä Darth Vaderkin kuvaa sanoessaan Jedin paluun alussa, että keisari ei ole yhtä armelias kuin hän ottaen huomioon, että Vader oli myös hyvin tunnettu armottomuudestaan. Palpatine oli hyvin älykäs, minkä ansiosta hän kykeni helposti manipuloimaan ihmisten mieliä ja tapahtumia oman tahtonsa mukaisesti, mistä johtuen hänen monimutkainen salajuonensa muuttaa demokraattisiin arvoihin nojautuva Vanha Tasavalta autoritaariseksi Galaktiseksi Imperiumiksi ja julistautua sen ehdottomaksi valtiaaksi paljastui jedeille aivan liian myöhään. Häntä voitaisiin pitää erittäin vaarallisena, monikasvoisena, suoranaisena psykopaattina.
Omega (baryoni)
Viimeisimpiä havaintoja
Bottom-omega on baryoni, jonka outous on -2 ja joka sisältää kaksi outous-kvarkkia ja yhden pohja-kvarkin. ensimmäisenä sen väittivät löytäneensä DZero-kokeen yhteydessä syyskuussa 2008 Fermilabissa työskennelleet fyysikot. Sen havaittu massa, 6165 ±16 Mev/c2, kuitenkin poikkesi selvästi kvarkkimallin ennustamasta. Toukokuussa 2009 Fermilabissa tehtiin uusia kokeita, joissa näitä hiukkasia havaittiin noin nelinkertainen määrä. Näiden kokeiden perusteella hiukkasen massaksi saatiin 604,4 ± 6,8 MeV/c2, mikä vastaa hyvin tarkoin standardimallin ennustamaa. Nämä kaksi tulosta poikkeavat toisistaan niin paljon, että niitä on pidettävä yhteensopimattomina. Koska uudemmissa kokeissa mitattu massa vastaa näinkin tarkoin standardimallin ennustamaa, on pidettävä erittäin todennäköisenä, että havaittu hiukkanen todella oli Bottom-Omega.
Palpatine
Luonne
Sithin koston DVD-julkaisun kommenttiraidalla George Lucas toteaa, että Palpatine ei pitänyt itseään pahana. Hänen mukaansa Palpatine uskoi Imperiumin perustamisen kautta pelastaneen galaksin asukkaat tasavallassa vallinneelta korruptiolta ja turmeltuneisuudelta. Palpatine myös odotti Imperiumin tuovan rauhan ja oikeudenmukaisuuden galaksiin. Legends-juonijatkumossa on myös faniteoria, jonka mukaan Palpatine tiesi galaksin ulkopuolisen Yuuzhan Vong -rodun tulevasta hyökkäyksestä ja hän militarisoi galaksin ja rakennutti Kuolemantähden kaltasia superaseita Yuuzhan Vongien valtavien, joskus jopa halkaisijaltaan 100 kilometrin kokoisten maailma-alusten tuhoamiseen. Yuuzhan Vongien hyökättyä jopa Luke Skywalker suri galaksikanuunan tuhoa.
Ulkomuoto
Vanhan tasavallan aikana Palpatine esiintyi senaattorina ja myöhemmin kanslerina arvokkaana miehenä, joka pukeutui hienoihin vaatteisiin. Darth Sidiouksena hän käytti perinteistä sithien mustaa kaapua, joka peitti hänen otsansa ja silmänsä.
Sithin kostossa Palpatine käytti Mace Windua vastaan sith-salamoita, mutta samalla hänen ulkomuotonsa muuttui suuresti, erityisesti kun Windu kimmotti valosapelillaan salamat takaisin kansleriin. Hänen siniset silmänsä muuttuivat kellertäviksi ja ihosta tuli harmahtava ja ryppyinen. Palpatinen muodonmuutos on aiheuttanut paljon keskustelua Tähtien sota -fanien keskuudessa. Muodonmuutoksen syystä on olemassa kolme teoriaa:
Jedin paluussa Palpatine on vanha ja raihnas mies, joka käytti kävelykeppiä ja mustaa sith-kaapua. Hänellä oli kalpea iho, luisevat käsivarret, ryppyiset kasvot sekä kellertävät, matelijamaiset silmät.
The Rise of Skywalkerissa Palpatinen kloonikeho oli huomattavasti epämuodostuneempi kuin hänen alkuperäinen kehonsa Jedin paluussa. Palpatinen silmillä ei ollut enää värikalvoja eikä pupilleja, hänen sormensa olivat epämuodostuneet, iho entistä kalpeampi ja värittömämpi sekä huulet tummuneet. Palpatinen kloonikeho pysyi hengissä ainoastaan elintoimintoja ylläpitävien laitteiden ja niissä virtaavan nesteen avulla. Mutta käytettyään hyväksi Reyn ja Ben Solon välistä Voimakaksitahoisuutta, hän imi näiden elinvoimaa itseensä. Ensiksi hänen kämmenensä ja huulensa palautuivat normaaleiksi, keltaiset värikalvot palasivat hänen silmiinsä ja lopulta hän kykeni kävelemään omin jaloin, ilman laitteiden tai kävelykepin apua.
Näyttelijät
Sheev Palpatine esiintyy ensimmäisen kerran Imperiumin vastaiskussa. Siinä häntä esittää Marjorie Eaton. Palpatinen äänenä toimi Clive Revill. Tämä Palpatine ei kuitenkaan näytä ja kuulosta lainkaan samanlaiselta kuin muissa elokuvissa.
Muissa elokuvissa Sheev Palpatinea esittää Ian McDiarmid. McDiarmid esittää hahmoa myös Imperiumin vastaiskun digitaalisesti muokatussa DVD-versiossa, jossa hän korvaa alkuperäisen Palpatinen. DVD-julkaisun kohtaus sisältää myös McDiarmidin ja James Earl Jonesin uudelleenäänitettyä dialogia.
Sithin kostossa nähdyissä kohtauksissa, joissa Palpatine joutuu käyttämään valosapelia, hahmon stuntteina toimivat Bob Bowles, Sebastian Dickins ja Kyle Rowling. Sijaisnäyttelijöille liitettiin sittemmin digitaalisesti McDiarmidin kasvot. Taistelukohtauksissa käytettiin myös tietokoneanimaatiolla toteutettua hahmoa.
Sheev Palpatinen ääninäyttelijänä videopeleissä Star Wars: TIE Fighter, Star Wars: Galactic Battlegrounds ja Star Wars: Battlefront II toimii Nick Jameson. Jameson toimii hahmon äänenä myös Clone Wars -piirrossarjassa.
Komediasarjan Robot Chickenin Star Wars -aiheisissa sketseissä Palpatinen äänenä toimii Family Guy- ja American Dad -sarjojen luoja Seth MacFarlane.
Internetilmiö
10 vuotta esiosatrilogian päättymisen jälkeen esiosat, erityisesti trilogian kolmas osa Sithin Kosto, nousivat yllättäen internetilmiön asemaan. Palpatinesta on tämän ilmiön kautta tullut yksi yleisimpiä ellei peräti yleisin meemien aihe. Palpatinea koskevista meemeistä käytetään nimeä Sheevposting. Kenties tällaisten meemien suosituin kohtaus on se, jossa Mace Windu saapuu pidättämään Palpatinen. Windu sanoo Palpatinelle, että senaatti tulee päättämään hänen kohtalostaan, johon Palpatine vastaa "minä olen senaatti". Humoristisessa mielessä tämä repliikki otetaan kirjaimellisesti. Tämän jälkeen Palpatine sanoo Windun suorittaneen maanpetoksen ja vetää esiin valosapelinsa ja hyökkää jedien kimppuun pyörähtävällä hypyllä päästäen hirviömäisen huudon. Tästä käytetään termiä Sheevspin.
Doris Younane
Doris Younane (25. helmikuuta 1963 Parramatta, Sydney, Uusi Etelä-Wales, Australia) on australialainen näyttelijä. Hänet tunnetaan parhaiten sarjasta McLeodin tyttäret.
Bent Madsen
Madsenin kukka
Tätä mallia voidaan soveltaa niin sosiaalialan työntekijöiden toimintaan, kuin sosionomi (AMK) -tutkinnon tutkintorakenteeseen.
Shunkichi Hamada
Shunkichi Hamada (19. lokakuuta 1910 Hyōgon prefektuuri – 7. joulukuuta 2009 Tokio) oli japanilainen liikemies, maahockeypelaaja ja olympiamitalisti.
Hamada kuului Japanin olympiahopeaa saavuttaneeseen joukkueeseen Los Angelesissa 1932 ja kilpaili myös Berliinin kesäolympialaisissa 1936 sijoittuen joukkueineen viidenneksi. Hänestä tuli myöhemmin tekstiilialan liikemies.
Kofi Annan
Kofi Atta Annan (8. huhtikuuta 1938 Kumasi, Kultarannikko – 18. elokuuta 2018 Bern, Sveitsi ) oli ghanalainen diplomaatti, joka toimi seitsemäntenä Yhdistyneiden kansakuntien pääsihteerinä vuosina 1997–2006. Vuonna 2001 Annanille myönnettiin ansioistaan yhdessä YK:n kanssa Nobelin rauhanpalkinto.
Nuoruus
Kofi Annan syntyi Kultarannikon Kumasissa. Hänen vanhempansa olivat Victoria ja Henry Reginald Annan. Annanin etunimi viittaa ghanalaiseen Akan-heimon tapaan viikonpäivään, jolloin hän syntyi. ”Kofi” tarkoittaa perjantaina syntynyttä poikaa. Hänen toinen etunimensä ”Atta” tarkoittaa akanin kielellä kaksosta. Hänen vuonna 1991 kuolleen kaksossisarensa nimi oli Efua Atta.
Vuosina 1954–1957 Annan kävi Mfantsipim Schoolin sisäoppilaitosta Ghanan Cape Coastissa. Hänen valmistuttuaan koulusta vuonna 1957 Ghana oli ensimmäinen Yhdistyneen kuningaskunnan Saharan eteläpuolisen Afrikan maa, joka sai itsenäisyyden. Annan siirtyi Kwame Nkrumahin yliopistoon opiskelemaan taloustieteitä.
Annan sai Ford-säätiön stipendin ja pääsi sen avulla päättämään opintonsa Minnesotaan Yhdysvaltoihin Macalester Collegeen. Hän valmistui Macalesterista 1961 ja jatkoi opintojaan Genevessä Sveitsissä Graduate Institute of International Studies -oppilaitoksessa, jossa hän opiskeli vuosina 1961–1962. Vajaa vuosikymmen myöhemmin hän palasi opiskelemaan Yhdysvaltoihin, tällä kertaa Massachusetts Institute of Technologyyn, jossa hän suoritti maisterin tutkinnon hallintopuolelta.
Ura YK:ssa
Annan aloitti työnsä YK:ssa vuonna 1962 budjetinlaskijana WHO:ssa. Vuosina 1974–1976 hän työskenteli Ghanan matkailuministeriössä, kunnes sai paikan YK:n apulaispääsihteerinä. Annan oli YK:n apulaispääsihteeri, kun Ruandan kansanmurha tapahtui vuonna 1994. Kanadalainen YK:n kenraali Roméo Dallaire syytti Annania passiivisuudesta kansanmurhan aikana. Hän itsekin sanoi, että puuttumattomuus kansanmurhaan oli hänen uransa suurin virhe. Annan työskenteli jonkin aikaa YK:n edustajana Jugoslavian sotien jälkiselvittelyssä.
Yhdistyneiden kansakuntien pääsihteeriksi
13. joulukuuta 1996 Annania suositeltiin turvallisuusneuvostossa YK:n uudeksi pääsihteeriksi, ja neljä päivää myöhemmin yleiskokous valitsi hänet. Hän aloitti virassa 1. tammikuuta 1997. Annan seurasi egyptiläistä Boutros Boutros-Ghalia, ja hänestä tuli ensimmäinen tummaihoinen afrikkalainen pääsihteeri. Merkkinä suuresta kansansuosiosta Annan nimitettiin uudelleen pääsihteerin virkaan 1. tammikuuta 2002.
Annanin mukaan nimettiin suunnitelma Kyproksen yhdistämiseksi vuonna 2004 kansanäänestyksellä. Kyproksen kreikkalaiset kuitenkin hylkäsivät suunnitelman, kun turkkilainen osapuoli oli sen hyväksynyt.
Annan toimi muun muassa kunniamurhia vastaan, nimittäen niitä häpeämurhiksi. Muun muassa Irakin viimeaikaisten terrori-iskujen johdosta Annan peräänkuulutti laajempaa kansainvälistä yhteistyötä terrorismia vastaan. Jäähyväispuheessaan hän arvosteli Yhdysvaltoja ja George W. Bushia Irakin sodasta.
IFK Rättvik Bandy
IFK Rättvik Bandy on vuonna 1906 perustetun Keski-Ruotsin Taalainmaan IFK Rättvikistä eriytynyt jääpalloseura.
Kofi Annan
Yhdistyneiden kansakuntien pääsihteeriksi
Vuonna 2005 Annan nimitti Suomen presidentin Martti Ahtisaaren erityisedustajakseen Kosovon asemasta käytyihin neuvotteluihin. Annan ja Ahtisaari olivat tunteneet toisensa 1970-luvulta lähtien, ja he olivat toimineet läheisessä yhteistyössä Ahtisaaren luotsatessa YK:n erityisedustajana Namibiaa kohti itsenäistymistä 1980-luvun aikana.
IFK Rättvik Bandy
Historia
IFK Rättvikin viime vuosien panostukset jääpalloon ovat olleet merkittävät. Seura sai syksystä 2009 alkaen käyttöönsä jääpallohallin.
Kofi Annan
Pääsihteeriyden jälkeinen elämä
Annan piti viimeisen puheen YK:ssa 11. joulukuuta 2006. Hänen seuraajakseen valittiin eteläkorealainen Ban Ki-moon. Annan palasi kotimaahansa Ghanaan ja asettui maan presidenttiehdokkaaksi kuitenkaan voittamatta vaaleja. Hän oli Global Eldersin jäsen.
IFK Rättvik Bandy
Historia
Keväällä 2023 IFK Rättvik voitti Allsvenskanin ja nousi takaisin Elitserieniin.
Kofi Annan
Pääsihteeriyden jälkeinen elämä
Annan oli sovittelijana eräissä konflikteissa, kuten Kenian presidentinvaalivilpin jälkeisissä levottomuuksissa vuonna 2008. Helmikuusta elokuuhun 2012 Annan toimi YK:n ja Arabiliiton lähettiläänä Syyrian kriisissä.
IFK Rättvik Bandy
Saavutukset
Saavutuksia Ruotsin pääsarjassa
Kofi Annan
Pääsihteeriyden jälkeinen elämä
Syksyllä 2012 Annan nähtiin entisen alaisensa Elisabeth Rehnin haastattelussa Yleisradion keskusteluohjelmassa Elisabeth kohtaa.
Vuonna 2013 julkaistiin Kofi Annanin ja Nader Mousavizadehin kirjoittama muistelmateos Elämäni sodassa ja rauhassa.
Annanin kuolemasta tiedotti lauantaina 18. elokuuta 2018 hänen nimikkosäätiönsä Kofi Annan Foundation. Säätiön tiedotteessa kerrottiin Annanin nukkuneen rauhallisesti pois lyhyen sairauden jälkeen. Presidentti Martti Ahtisaari luonnehti muistosanoissaan Annania YK:n kaikkien aikojen menestyksekkäimmäksi pääsihteeriksi, joka oli aina poikkeuksellisen voimakkaasti sitoutunut kulloiseenkin työtehtäväänsä.
Yksityiselämä
Annan oli naimisissa ruotsalaisen juristin Nane Maria Annanin kanssa. Annanilla oli kolme lasta: Kojo Annan, Ama Annan ja Nina Cronstedt de Groot. Kojo ja Ama syntyivät Annanin ensimmäisestä avioliitosta nigerialaisen Titi Alakijan kanssa. Nina Cronstedt de Groot on Nane Maria Annanin aiemmasta avioliitosta.
Annan asui loppuvuotensa Genevessä ja vietti aikaa myös Sveitsin maaseudulla. Hän kuoli sairaalassa Bernissä.
ZootFly
ZootFly oli vuonna 2002 perustettu slovenialainen videopeliyritys, jonka tuotteet olivat pääasiassa PlayStation 3, Xbox 360, Wii ja PC -alustoille. Yritys työllisti 45 henkilöä.
Vuonna 2013 internetkasinoyritys Interblock osti ZootFlyn. ZootFly lopetti videopelien tekemisen ja siirtyi internetissä pelattaviin kasinopeleihin uudella nimellä, IBzoot.
Kearsarge-luokka
Kearsarge-luokka oli Yhdysvaltain laivaston kahden 1900-luvun alussa valmistetun aluksen muodostama predreadnought taistelulaivaluokka. Alukset oli suunniteltu rannikkopuolustuksen tarpeisiin ja kummankin aluksen tilaus vahvistettiin vuonna 1895. Kumpikaan alus ei osallistunut merkittäviin taisteluihin, vaikka ne kuuluivatkin niin kutsuttuun suureen valkoiseen laivastoon.
Walter Johansson
Armas Walter Johannes Johansson, sukunimi myöh. Jousio (18. elokuuta 1884 Vaasa – 15. huhtikuuta 1936 Ilmajoki) oli suomalainen ruotsin kielellä kirjoittanut runoilija.
Himo
alt=Semiramidi, 1905, Cesare Saccaggin symbolistinen teos. Kuningatar Semiramidia on pidetty muinaisista ajoista lähtien himon personoitumisena.|pienoiskuva|Semiramidi, 1905, Cesare Saccaggin symbolistinen teos. Kuningatar Semiramidia on pidetty muinaisista ajoista lähtien himon personoitumisena. Himo tarkoittaa voimakasta halua. Sanaa käytetään varsinkin seksuaalisista haluista. Himo on yksi seitsemästä kuolemansynnistä.
Saab 96
Saab 96 on Saabin vuosina 1960–1980 valmistama henkilöautomalli, jota myytiin yli 547 000 kappaletta. Saab 96 oli Saabin kolmas sarjatuotantomalli. Autoa valmistettiin kaksikymmentä vuotta, kunnes 99- ja 900-mallit syrjäyttivät sen.
Autossa oli alkujaan kaksitahtimoottori, mutta se vaihdettiin vuonna 1966 nelitahtiseen Ford Taunuksen V4-koneeseen. Ominaisuuksiin lukeutuvat myös etuveto, vapaakytkin ja rattivaihde. Malli oli aikoinaan hyvin suosittu esimerkiksi Suomessa, sillä sitä pidettiin kestävänä ja pohjoismaisiin olosuhteisiin soveltuvana. Se oli myös aikanaan turvallisen auton maineessa.